 Ari Sitas, Theoretical Parables as re-worked by Gladman Ngubo 2007: Page 6 of 12 AriSitasHome Ari Sitas, Theoretical Parables as re-worked by Gladman Ngubo 2007: Page 6 of 12Ari Sitas, Theoretical Parables as re-worked by Gladman Ngubo 2007: Page 6 of 126UShelelembuze wayengasiyena umuntu.Kuthiwa wayengaqondakali. Uyabona, ungaze ucabange ukuthi wayengowesilisa, kanti wayengowesifazane, noma-ke nje engenye into eyayidida wonke umuntu. Wayenikwa umsebenzi kulo mshini, umthole esesebenza komunye, kodwa nalowayana engawuyekile. Wayeba ngowokuqala emgqeni wokwamukela ukudla, uphinde umthole esesemsileni. Uma ebuzwa ukuthi usedlile na, wayesho uyebo nocha. Umsebenzi wayewuqeda engakawuqali, kanti wayevele aqale into engeke iqedwe muntu. Ohlwini, igama lakhe lalivela izikhathi ezilishumi, okwakuthatha isikhathi eside kulungiswa lelo phutha lokuvela kwakhe kaningi. Umsebenzi omusha wayewuqala zingakasho izimenenja. Lento yazikhathaza, zaqala zabiza odokotela, izangoma nososayense ukuthi bazosiza, kodwa kwaba yize leze ngoba wayengenalutho. Njalo nje wayenza into enobuhlakani. Isibonelo, wayezikhandla ngaphezu kwabo bonke abantu, esebenza emishinini emithathu ezindaweni ezehlukene efemini ngesikhathi esisodwa.Ekugcineni bamxosha ngicabanga ukuthi wayengowesilisa ngalolo suku ngoba waqala ngokuba mnyama nokuba mhlophe. Bathi namhlanje olwamanqamu. Mnumzane Nkosikazi, ungumuntu olungele ukwenza noma yini, kodwa ngeke lo mhlaba wethu usebenze ngaphandle kohlelo oluqondile nenhlonipho.Yiya ezimbonini, abantu bakhona bayakwazi lokhu engikhuluma ngakho. 